CELEX: 62007CA0561
Language: et
Date: 2009-06-11 00:00:00
Title: Kohtuasi C-561/07: Euroopa Kohtu (teine koda) 11. juuni 2009 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Direktiiv 2001/23/EÜ — Ettevõtte üleminek — Töötajate õiguste kaitse — Siseriiklikud õigusnormid, mis näevad ette kriisiolukorras olevate ettevõtete üleminekute suhtes mittekohaldamise)

1.8.2009   
            
            
               ET
            
            
               Euroopa Liidu Teataja
            
            
               C 180/10
            
         Euroopa Kohtu (teine koda) 11. juuni 2009. aasta otsus — Euroopa Ühenduste Komisjon versus Itaalia Vabariik
   (Kohtuasi C-561/07) (1)
   
   (Liikmesriigi kohustuste rikkumine - Direktiiv 2001/23/EÜ - Ettevõtte üleminek - Töötajate õiguste kaitse - Siseriiklikud õigusnormid, mis näevad ette „kriisiolukorras” olevate ettevõtete üleminekute suhtes mittekohaldamise)
   2009/C 180/15
   Kohtumenetluse keel: itaalia
   
      Pooled
   
   
      Hageja: Euroopa Ühenduste Komisjon (esindajad: J. Enegren ja L. Pignataro)
   
      Kostja: Itaalia Vabariik (esindajad: R. Adam, keda abistas avvocato dello Stato W. Ferrante)
   
      Kohtuasja ese
   
   Liikmesriigi kohustuste rikkumine — Nõukogu 12. märtsi 2001. aasta direktiivi 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (EÜT L 82, lk 16; ELT eriväljaanne 05/04, lk 98) rikkumine — Siseriiklikud õigusnormid, mis näevad ette, et direktiivi artikleid 3 ja 4 ei kohaldata „kriisiolukorras” olevate ettevõtete üleminekute suhtes
   
      Resolutsioon
   
   
               1.
            
            
               Kuna Itaalia Vabariik on hoidnud jõus 29. detsembri 1990. aasta seaduse nr 428 artikli 47 lõiked 5 ja 6, mille kohaselt ei ole „ettevõtte kriisiolukorra” korral 12. augusti 1977. aasta seaduse nr 675 artikli 2 viienda taande punkti c tähenduses tagatud kriisis olevaks tunnistatud ettevõtte üleminekul töötajate õigused, mis on tunnustatud nõukogu 12. märtsi 2001. aasta direktiivi 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta artikli 3 lõigetes 1, 3 ja 4 ning artiklis 4, siis on Itaalia Vabariik rikkunud talle sellest direktiivist tulenevaid kohustusi.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 64, 8.3.2008.